
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 122
                                                                 din 30 mai 2022
   privind modificarea unui contract de concesiune

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 15.798/10.05.2022 şi la Consiliul Local Sighișoara cu nr. 17.239/23.05.2022, de referatul de aprobare, înregistrat cu nr. 15.800/10.05.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere cererea înregistrată la Municipiul Sighișoara cu nr. 3.119/05.02.2018 și cererea înregistrată la Municipiul Sighișoara cu nr. 13.516/20.04.2022, prin care domnul Ianko Virgil solicită modificarea suprafeței de teren înscrise în contractul de concesiune nr. 10/10.124/02.12.1999, motivat de faptul că suprafața efectiv ocupată și îngrădită este mai mică;

Având în vedere contractul de concesiune nr. 10/10.124/02.12.1999, încheiat între Consiliul Local Sighișoara, în calitate de concedent și Ianko Virgil, în calitate de concesionar, având ca obiect terenul situat în Municipiul Sighișoara, str. Parângului, nr. 115, lot 24, înscris în C.F. nr. 6084 sub nr. top. 4811/1, în suprafață de 298 mp., destinat construirii unei locuințe individuale;

Având în vedere faptul că potrivit verificărilor efectuate la fața locului de către Biroul Public Cadastru, Topometrie și Administrare Terenuri Agricole și Forestiere din cadrul Municipiului Sighișoara, suprafața reală rezultată din măsurători este de 214 mp.; 

Având în vedere extrasul de Carte Funciară nr. 59050 Sighișoara (nr. CF vechi: 6084);

Având în vedere că în contabilitatea Municipiului Sighișoara suprafața de teren de 298 mp., care face obiectul contractului de concesiune antemenționat, este evidențiată ca aparținând domeniului privat, sub nr. de inventar 51.095;

Având în vedere vechimea contractului de concesiune nr. 10/10.124/02.12.1999, precum și schimbările legislative, cu privire la concesionarea bunurilor, intervenite de la data încheierii acestuia și până în prezent;

Având în vedere recomandările făcute cu privire la contractele de concesiune prin scrisoarea nr. 53/12.01.2022, înregistrată la Municipiul Sighișoara cu nr. 1.641/18.01.2022, de către Camera de Conturi Mureș, în urma desfășurării acțiunii de audit pe tema „Eficacitatea asocierii în participațiune, concesionării și închirierii bunurilor din domeniul public și privat al municipiilor”, acțiune în urma căreia a fost întocmit Raportul de audit al performanței pe aceeași temă, înregistrat la Municipiul Sighișoara cu nr. 35.706/17.12.2021;

Având în vedere valoarea superioară a redevenței la care s-a ajuns, în prezent, ca urmare a aplicării prevederilor contractuale asupra valorii inițiale a redevenței stabilite prin contractul de concesiune, respectiv 2,1216 lei/mp./an, față de valoarea calculată potrivit prevederilor art. 5 din anexa nr. 8 la Hotărârea Consiliului Local Sighișoara nr. 91/28.04.2021 privind stabilirea impozitelor și taxelor locale pentru anul 2022, respectiv de 0,60 lei/mp./an; 

Având în vedere prevederile art. 871 - 873 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanţei de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;

Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere prevederile Legii nr. 227/2015 privind Codul fiscal, cu modificările şi completările ulterioare;

Ținând cont că în urma modificării contractului de concesiune menționat anterior, nu sunt afectate planurile de sistematizare și că terenul nu face obiectul Legii nr. 10/2001, republicată, cu completările și modificările ulterioare și al Legii nr. 18/1991, republicată, cu completările și modificările ulterioare;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 15.799/10.05.2022, prin care se propune modificarea contractului de concesiune amintit;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, 

      H O T Ă R Ă Ş T E:
Art. I. Se aprobă modificarea contractului de concesiune nr. 10/10.124/02.12.1999, încheiat între Consiliul Local Sighișoara, în calitate de concedent și Ianko Virgil, în calitate de concesionar, având ca obiect terenul situat în Municipiul Sighișoara, str. Parângului, nr. 115, lot 24, înscris în C.F. nr. 6084 sub nr. top. 4811/1, în suprafață de 298 mp., destinat construirii unei locuințe individuale, astfel:

(1) Conținutul art. 2 din Cap. II – Obiectul contractului – din contractul de concesiune nr. 10/10.124/02.12.1999, se actualizează cu noile date de identificare ale terenului, respectiv se va adăuga nr. C.F. nou 59050 și se va modifica suprafața terenului concesionat de la 298 mp. la 214 mp.

(2) Art. 7 alin. 2 din Cap. III – Termenul contractului – din contractul de concesiune nr. 10/10.124/02.12.1999, respectiv „Contractul de concesiune poate fi prelungit pentru o perioadă egală cu cel mult jumătate din durata inițială cu acordul părților, respectiv 24 ani.”, se elimină pentru ca această clauză cu privire la termenul contractual să fie în concordanță cu prevederile art. 306 alin. (1) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare.

(3) Art. 8 din Cap. IV – Redevența – din contractul de concesiune nr. 10/10.124/02.12.1999, se modifică și va avea următorul conținut: 

”Art. 8 Redevența concesiunii este de 2,1216 lei/mp./an, respectiv de 454,02 lei/an.”

(4) Art. 9 din Cap. IV – Redevența – din contractul de concesiune nr. 10/10.124/02.12.1999, se modifică și va avea următorul conținut: 

”Art. 9 În termen de 90 de zile de la semnarea actului adițional, concesionarul are obligația depunerii cu titlu de garanție în contul RO57TREZ4785006XXX000048, a sumei de 398,56 lei, reprezentând diferența dintre valoarea obligației de plată către concedent, stabilită și datorată pentru primul an de exploatare prin actul adițional (454,02 lei) și valoarea inițială depusă drept garanție la contractul de concesiune (55,46 lei după denominare). Din această sumă, dacă este necesar, pot fi prelevate penalități și alte sume datorate de concesionar concedentului, în baza contractului de concesiune.”

(5) Art. 10 din Cap. IV – Redevența – din contractul de concesiune nr. 10/10.124/02.12.1999, se modifică și va avea următorul conținut: 

”Art. 10 Suma ce constituie redevență (așa cum a fost stipulată la art. 8 din prezentul) se va plăti anual, cu termen scadent la 31 martie a fiecărui an.”

(6) Art. 11 din Cap. IV – Redevența – din contractul de concesiune nr. 10/10.124/02.12.1999, se modifică și va avea următorul conținut: 

”Art. 11 Redevența se va indexa anual cu indicele anual de inflație comunicat de Institutul Național de Statistică.”

(7) Art. 12 din Cap. IV – Redevența – din contractul de concesiune nr. 10/10.124/02.12.1999, se modifică și va avea următorul conținut: 

”Art. 12 Plata redevenței se poate face în numerar, la casieriile Municipiului Sighișoara, on-line prin ghiseul.ro (Sistemul Național Electronic de Plată Online cu Cardul Bancar) sau prin virament în contul concedentului RO63TREZ47821A300530XXXX, deschis la Trezoreria Sighișoara.”

(8) Art. 17 din Cap. VII – Răspunderea părților – din contractul de concesiune nr. 10/10.124/02.12.1999, se modifică și completează cu noi alineate, după cum urmează:

”17.1. Întârzierile la plată a redevenței se penalizează cu 1% din cuantumul redevenței neachitate în termen, calculată pentru fiecare lună sau fracţiune de lună, începând cu ziua imediat următoare 
termenului de scadenţă şi până la data stingerii sumei datorate, inclusiv. Cuantumul penalităților poate suferi modificări în funcție de reglementările legale în vigoare, aplicabile, modificarea acestora operând prin efectul legii (ope legis), fără a fi necesară încheierea unui act adițional în acest sens.
17.2. În cazul întârzierilor la plata redevenței mai mari de 90 de zile se va proceda la rezilierea de drept a contractului de concesiune, fără vreo altă formalitate prealabilă şi fără intervenţia instanţei de judecată, concesionarul urmând să plătească atât redevența datorată până la eliberarea efectivă a imobilului, cât și majorările prevăzute în prezentul, concomitent cu eliberarea amplasamentului.

17.3. Municipiul Sighișoara nu poate fi tras la răspundere de către concesionar pentru schimbarea situaţiei juridice a terenului concesionat, ca urmare a apariţiei unor acte normative ulterioare semnării contractului, dar garantează acestuia liniştita posesie faţă de orice tulburare a folosinţei acestuia, respectiv pentru orice altă deposedare de bun, cu excepţia deposedării, potrivit legii, pentru cauze de utilitate publică.

17.4. Concesionarul poartă întreaga responsabilitate pentru respectarea prevederilor legale în domeniul protecției mediului.

17.5. Nerespectarea de către părţile contractante a obligaţiilor cuprinse în prezentul contract de concesiune atrage răspunderea contractuală a părţii în culpă.”

(9) Modificările menționate la alineatele (1) - (8) de mai sus vor fi cuprinse într-un act adițional la contractul de concesiune nr. 10/10.124/02.12.1999.

(10) Restul clauzelor din contractul de concesiune nr. 10/10.124/02.12.1999 rămân neschimbate.

(11) Modificarea contractului de concesiune nr. 10/10.124/02.12.1999 se va face numai dacă concesionarul nu figurează cu debite restante față de Municipiul Sighișoara, la data semnării actului adițional.

Art. II. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. III. Prin grija doamnei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

           Tűrk Michaela                    
                                              Contrasemnează pentru legalitate
                                      SECRETARUL GENERAL al municipiului,


                                        Bizo Anca
 (Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;
  1 ex. Viceprimar;

  1 ex. Secretar General;

  1 ex. Direcția Arhitect Șef;

  2 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic;

  1 ex. domnul Ianko Virgil.
13 ex.

B.A. 
